Kalakan

Kalakan musika talde bat da, 2009. urtean Hendaian (Lapurdi) sortua. Jamixel Bereauk, Xan Errotabeherek eta Bixente Etxegaraik osatzen dute. Euskaraz abesten dute, eta kantu tradizionalean oinarritzen dira.Kalakan Entzun.com

Kantu herrikoien moldaketa minimalistak (ahotsa eta perkusioa) egitea da haien berezitasun aipagarriena. Katia eta Marielle Labèque pianistekin Europan gaindi kontzertuak eman ondoren, Madonna abeslariaren MDNA tour 2012 munduko birari esker hirukotea famatua bilakatu da.Kalakan eta Madonna

 Taldekideak 
 Jamixel Bereau (ahotsa, danborra, ttunttuna, pilota)
 Xan Errotabehere (ahotsa, txistua)
 Bixente Etxegarai (ahotsa)

 Taldearen historia 
 Hastapenak: 2009-2010 
2009ean, Hendaian (Lapurdi), Thierry Biscary eta Paxkal Indo txalapartariek Kalakan musika taldea sortu zuten. Bi piano eta euskal perkusioekin egindako Maurice Ravelen Boleroaren moldaketa Katia eta Marielle Labèque pianistekin batera Europan gaindi eman ondoren,Bi piano eta euskal perkusioekin moldatutako Ravelen Boleroa Bokaleko Frederic Chambon perkusionistari hirukote bat osatzea galdegin zioten. Laster batean, taldearen lehen diskoaren artista egonaldia hasi baino lehen, Chambon ordezkatu zuen Senpereko Jamixel Bereau kantari perkusionistak.

2010eko larrazkenean, Biarritzeko Laguna Records estudioan diskoa grabatu zuten, eta Parisko K estudioan nahasi. 2010eko abenduan Kalakan albuma kaleratu zen.Kalakan albumaren aurkezpena Euskal Irratietan Katia eta Marielle Labèque ahizpek grabatutako Jose Mendiaguen "Kantuz" abestiaren piano moldaketa Baionako Joël Merah musikariak egin zuen. Parisko Anaiki abesbatzak, berriz, Etxahun Iruriren "De Treville-n azken hitzak" kantuaren koroak grabatu zituen. Diskoa Paxkal Indoren ZTK diskoak eta Labèque ahizpen KML recordings diskoetxeen koekoizpena da. Diskoaren 2000 ale egin ziren. Zabaltzen eta Abeille Musique dira diskoaren banatzaileak.

 Ezagupena: 2011-2012 
Kalakan diskoaren lehen kontzertu estreinaldiak egin eta, Paxkal Indo ordezkatu zuen Arrosako Xan Errotabehere musikariak. Hirukoteak bere oreka azkenean aurkitzen du. Laàs herriko Transhumances Musicales festibaleko 2011ko kantu txapelketa irabazi zuten,Laàs herriko Transhumances musicales festibalaren kantu txapelketaren irabazle eta Euskal Herrian bai eta Europan eman zituzten kontzertuek harrera ona ukan zuten. Diskoak 2011ko larrazkena gabe salduak dira, kontzertuen bukaeran biziki ontsa saldu baitziren.

Urte bereko udan, Labèque ahizpek Ipar Euskal Herriko kostaldean duten etxean, Kalakan taldeak Madonnaren ezagutza egiten du. Abeslariaren 53. urtebetetzea kari, Ravelen Boleroaren bertsioa eta beren errepertorioko kantu batzuk zuzenean joko dizkiote. Madonnaren gustuko da, eta 2012an bere mundu bira berekin egitea proposatu zion hirukoteari. New Yorken audizio gisako () aste bat pasatu ondoren, Kalakan taldearen parte hartzea MDNA tour munduko biran baieztatua da.Kalakan taldeak Madonnaren biran parte hartuko du

Martxotik maiatzerat, ikuskizunaren prestakuntzaren hiru hilabeteetan, Kalakan taldeko kideek Madonnaren kantu ezagun batzuen moldaketak Kevin Antunes musika zuzendariari eta Madonnari proposatu zizkioten, eta kasik guziak onartuak zaizkie. Madonnak taldearen "Sagarra jo!" kantuaren kopla bat euskaraz kantatzea erabaki zuen,Madonna euskaraz abesten euskaldunei ohore eginez.

Zazpi hilabetez, 80 kontzertu baino gehiagoko MDNA bira Ekialde hurbila, Europa, Ipar Amerika eta Latinoamerikatik pasatuko da. Kalakan taldeak ezagupen zabalago bat jasotzen du eta bere entzuleria handituz doa.

2021eko martxoan disko berria aurkeztu zuten Donostiako Victoria Eugenia Antzokian egindako kontzertu batean. Artizar izena du eta diskaren azalean ilargia eta artzain izarra (zortzi puntako izarra) ditu. Berezitasuna ordea musika elektronikoa gehitu izana da.

 Taldearen musika eta eraginak 
Taldearen izenak erakusten duenez, taldeko kideak euskarari eta hizkuntza horrek daraman musikari atxikiak dira. Kalakan taldearen musikan perkusio tresnak (txalaparta, tobera, atabal, ttun-ttun, pandero, danborrak) eta ahotsak dira nagusi. Musikaren oinarriak erabiliz, kideen asmoa da harreman zuzenago bat aurkitzea entzulearekiko.

Kantu herrikoiei gaurkotasun bat ematen diote, kantu zaharreri erritmoak emanez, edo pop eta rock'n'rollaren kopla-leloak erabiliz adibidez. Perkusioaren arloan, taldearen eraginak mundu osoko hainbat musika talde dira: Dakha Brakha (Ukraina), Barbatuques (Brasil) edo Berrogüetto (Galizia).

 Diskografia 
 Beren diskoak 
 Kalakan (2010, ZTK Diskak)
 Elementuak (2015, Saroia)Erroetara itzulitako «artisauak»
 B-Aldeak (2015, Saroia)
 Da Terra (2016, Saroia), Luis Peixoto Portugaldarraren kolaborazioarekin. - EPa (4 abesti)
 Lamin (2017, Saroia), Duo L'Incontro bikotearekin batera.
 Elementuak II (2019, Saroia)
 Artizar (2021, Baga-Biga)

 Kolaborazioak 
 Baionatik Bilbora(konpilazioa) (2011)
 MDNA World Tour (zuzeneko diskoa) (2013)
 Silex (kolaborazioa OrekaTx-rekin) (2013)

 Filmografia 
 Bideoklipak 
 Elementuak. Baxter & Rojos-en bideoklipa (2011)

 Kolaborazioak 
 The Labeque way. Felix Cabez-en dokumentala (2012)
 Katia et Marielle Labeque, rock et baroque. Fabrice Ferrari eta Constance Lagarde-n dokumentala (2013)
 MDNA World Tour. zuzeneko DVDa (2013)
 Faire la parole. Eugène Green filma egilearen dokumentalaFaire la parole Chez les Basques zikloan (2015)

 Erreferentziak 

 Kanpo estekak 
  Kalakan taldearen webgunea

Kategoria:Euskal Herriko folk musika taldeak
Kategoria:Lapurdiko musika taldeak
Kategoria:2010eko hamarkadako musika taldeak